KORONARNI KLUB MEŽIŠKE DOLINE

Ob Suhi 11, Ravne na Koroškem

**ZAPISNIK**

**2. seje odbora, ki je bila v ponedeljek 15.1.2018 v ZD Ravne**

**Prisotni:**

-člani odbora: Ivan Žagar, Mojca Črešnik, Marjan Orlič

-vodje skupin: Silvester Krajnc, Lednik Nevenka, Franc Fužir, Branko Šteharnik, Adi Ravtar, Vinko Gostenčnik, FriderikLočičnik

-drugi člani odbora:- prim. Cirila, Peter Kordež

-opravičeno odsotna: Berta Mlakar,

1. točka:

**Zapisnik 7. seje odbora.**

Odbor potrjuje zapisnik 1. seje odbora.

Vodje skupin naj Petru posredujejo potrebe po majicah za nove člane Kluba.

Nove majice za vse člane Kluba bomo nabavili ob 15 letnici Kluba, prihodnje leto. Za nove člane pa naj vodje dajo naročilo Petru.

O vsebini in času strokovne konference Kluba se dogovorita prim. Cirila in Peter.

Ostali sklepi so uresničeni ali so v izvajanju.

2. točka:

**Finančno stanje Kluba.**

Finančno stanje omogoča normalno delo Kluba.

Odbor potrjuje poplačilo zaostalih prispevkov Zvezi za njeno delovanje, v višini 3 € na člana Kluba.

Vodje skupin niso prijavili stroškov telefona in prevoza za leto 2017.

3. točka:

**Stanje članstva.**

Trenutno ima Klub 433 članov.

Mojca je vodjem skupin predala pole za pobiranje članarine, za leto 2018.

Vodje skupin so pristojni, da oprostijo plačila članarine članom, ki so v zelo slabih socialnih razmerah. Enako velja za člane, ki se preselijo v domove starejših in želijo še naprej ostati naši člani.

4. točka:

**Delovna problematika.**

Prim. Cirila je odbor seznanila s pripravami na **ambulantno rehabilitacijo** srčno žilnih bolnikov, ki poskusno že poteka v Bolnišnici Slovenj Gradec.

Za vključevanje srčno žilnih bolnikov v Klub smo mape s predstavitvijo Kluba

posredovali tudi v ZD Ravne, da jih bodo v **referenčnih ambulantah** dali bolnikom z težjimi dejavniki tveganja za te bolezni.

Friderik se bo v ZD Dravograd pozanimal ali bi se tudi njihove **referenčne ambulante** vključile v usmerjanje ljudi s povišanim tveganjem za srčno žilne bolezni v Koronarni klub.

Nadaljujejo se **predavanja** prim. Cirile o prsnih bolečinah in izmenjava izkušenj s Hermanom Kumprejem.

**Naslednje predavanje** bo govorilo o slabem srcu. Torej o znakih oz. napovednikih slabšanja moči srca, možnih vzrokih in posledicah, nujnih ukrepih bolnika in osebnega zdravnika, rehabilitaciji, medicinskih pripomočkih srcu kot npr. srčni spodbujevalci, ICD itd. Pa o popuščanju srca, tihem infarktu, presaditvi srca itd. Predavanje bo pripravila prim. Cirila ali pa se dogovorila z drugim zdravnikom. S temi predavanji bomo pričeli v jeseni, jih tudi posneli in predvajali na KTV-jih.

Rehabilitacijska telesna vadba poteka po ustaljenem programu. O morebitnih problemih oz. odprtih vprašanjih se naj vodje pogovorijo z vaditelji oziroma sproti obveščajo Petra, vodjo vaditeljev. Pripravijo pa naj tudi vprašanja, ki jih bomo obravnavali na strokovni konferenci.

5. točka:

**Zbor članov za leto 2017.**

Zbor bo v soboto 10.Marca 2018, ob 16. uri v dvorani Družbenega doma na Prevaljah. Po Zboru sledi Klubsko družabno srečanje. Priprave na zbor potekajo. Za pripravo in pospravljanje dvorane ter pecivo poskrbita skupini Ravne in Čečovje.

6. točka:

**Prireditev ob Svetovnem dnevu srca**

Lanska prireditev na Prevaljah je odlično uspela. Zahvaljujemo se Občini Prevalje in Osnovni šoli Prevalje za odlično in zelo dobro obiskano prireditev.

Letos bo prireditev organizirala skupina Črna, v petek 28. septembra 2018 ob 17.uri v Kulturnem domu Črna. Organizirata Ivan in Silvester.

**Piknik 2017**

Piknik v soboto 7. oktobra 2017 je dobro uspel. Udeležilo se ga je 160 članov.

Letos bo piknik ali izlet v septembru.

Vodje skupin bodo povprašali člane ali letos pripravimo izlet ali piknik.

7. točka:

**Razno**

Obravnavali smo osnutek Statuta Zveze. Bila je podana pobuda, da naj ima Zveza tudi komisijo za rekreacijo. Kazalo bi tudi strokovno preveriti, če je sponzorstvo primerna oblika pridobivanja sredstev za humanitarne organizacije.

Ravne 18.1.2018 Zapisal: Ivan.